આવા લાંબા પ્રવાસ પહેલાં ડિપ્લોમેટ્સ મળીને કાર્યક્રમો નક્કી કરતા હોય છે. તેના પરથી જ જસ્ટીન ટ્રુડોના વિદેશ મંત્રાલયે સમજી જવાની જરૂર હતી કે તેમને ભારતમાં આવકાર મળશે નહિ. જોકે આ જાણવા છતાં સ્થાનિક રાજકારણમાં પોતાને ફાયદો થશે એમ સમજીને જસ્ટીને પોતાનો પ્રવાસ લાંબો જ રાખ્યો હતો. ચાર ચાર શિખ જેમના પ્રધાનમંડળમાં હોય તેમના માટે શિખોનું સમર્થન અગત્યનું હશે તેમ ધારી લેવાનું રહ્યું. આ સ્થાનિક રાજકારણ તેમના વિદેશ પ્રવાસમાં હતું અને તે વધારે ચગ્યું તેથી તેઓ દેશ પાછા ફર્યા પછી સ્થાનિક ધોરણે ભારે ચર્ચાઓ ચાલી રહી છે.